Dila Ko, Pagmaan

Rawitdawit tinokda' ni Leonor Dy-Liacco, sinapî sa libro niyang An Bikolana.

       DILA KO, PAGMAAN

 Naglilikay ako pagtaram kung anggot
 Minsan lang makulgan an sakuyang boot
 Tibaad man ako an igwang kasa'lan
 Nakatao ako nin kulog sa daghan
 An kulog sa hawak madaleng mahale
 An tinaram haloy ta pabalik-balik.

 Dai ko nadangog sa samuyang harong
 Pag-iwal nin duwa na sarong mag-agom
 Mayong nagraraway mayong nagrarapsak
 Alagad sa iba ako nakaturak.
 An makangingisi an taram na laggod
 Ta orog nang gayo sa pag-aarapod
 An harong biray na o sarong langag mo
 An ulunan bangil, an koron kamuko'''
 An inom tilab na, an kakan siba pa
 Kun bakong hablo man, nagin gutok'' baga.

 May nag-oorolay bagay na mahalay
 Arin an maraot ta mayo man maray
 An pakikiaram sa ibang may buhay
 Bako daw sala yan pakikitumbalay.

 Siisay man ako na maghulit digdi
 Ta ako saro lang na nakikiagi
 An sako lang baga iyo an pagmaan
 Sarong togod-togod sa sarong pagtaram.

 Mga rawitdawit